b'\n_START_ARTICLE_\nMatti Launonen\n_START_PARAGRAPH_\nMatti Launonen (31. toukokuuta 1944 Kuopio \xe2\x80\x93 23. maaliskuuta 2019 Atlantis, Florida) oli suomalainen parap\xc3\xb6yt\xc3\xa4tennispelaaja. Launonen voitti vuosina 1976\xe2\x80\x932000 kymmenen paralympiamitalia._NEWLINE_Launonen kilpaili vaikeimmin vammautuneiden py\xc3\xb6r\xc3\xa4tuolipelaajien ykk\xc3\xb6sluokassa. H\xc3\xa4n kilpaili 1970-luvulla my\xc3\xb6s uinnissa ja viisiottelussa._NEWLINE_Launonen vammautui 19-vuotiaana, kun h\xc3\xa4nen kuljettamansa auto k\xc3\xa4\xc3\xa4ntyi 80 kilometrin tuntivauhdissa \xc3\xa4kisti ja py\xc3\xb6r\xc3\xa4hti ymp\xc3\xa4ri. Onnettomuuden syyn\xc3\xa4 oli ilmeisesti k\xc3\xa4sijarruun tullut vika. Launonen oli kyyditsem\xc3\xa4ss\xc3\xa4 suunnistusporukkaa Kalevan rastien kilpailuun. Launonen totesi STT:n haastattelussa vuonna 2004, ett\xc3\xa4 jos onnettomuutta ei olisi tapahtunut, h\xc3\xa4n ei todenn\xc3\xa4k\xc3\xb6isesti olisi olympiavoittaja, koska suunnistus ei ole olympialaji._NEWLINE_Launonen vietti talvensa vuodesta 1989 l\xc3\xa4htien Floridassa._NEWLINE_Launonen menehtyi 74-vuotiaana sairaalassa Floridassa. H\xc3\xa4n oli kaatunut aiemmin kotonaan sis\xc3\xa4py\xc3\xb6r\xc3\xa4tuolillaan ja loukkaantunut.'